Árah (Káfu)

Árah je ostrov na atole Káfu na Maldivách, leží približne 6 km od hlavného mesta Maldív Male. Ostrov má rozmery necelých 200 x 300 m. Susedné ostrovy sú Kurumba (Vihamanáfusi) na východe, Fejdúfinolu na juhozápade rovnako ako Bandos a Kudabandos na severe. Na Árahu sa nachádzala prázdninová rezidencia bývalého maldivského prezidenta Maumúna Abdula Gajúma, ktorý si ju tu postavil počas svojej 30-ročnej vlády. Árah bol medzi obyvateľmi vnímaný veľmi kontroverzne, pretože veľa Maldivčanov bolo názoru, že prezident nemá právo vlastniť ostrov v lukratívnej polohe neďaleko hlavného mesta Malé ako druhotnú rezidenciu, zatiaľ čo na Maldivách trpia akútnym nedostatkom voľnej pôdy. Keď si prezident Gajúm postavil novú luxusnú vilu priamo na ostrove Malé, Árah sa pre kritikov prezidenta stal príkladom samoobohacovania a mrhaním vládnych zdrojov. Prezident Mohamed Našíd, ktorý v úrade vystriedal Gajúma po prvých demokratických voľbách v roku 2008, zrušil využitie ostrova Árah ako prezidentskej rezidencie. Odvtedy sa Árah využíva najmä ako dejisko rôznych kultúrnych festivalov. Referencie Tento článok je čiastočný alebo úplný preklad článku Aarah (Nord-Malé-Atoll) na nemeckej Wikipédii.